**UKWELI KUHUSU AHMADIYYA**

Kipeperushi cha Amsha-Amsha kila mwezi

Toleo 05, Oktoba 2011

**TOLEO HILI:**

* **Ndoa**
* **Al-Masih Isa Ibn Maryam**
* **Yalash**
* **Masihi wa Mwisho**

**NDOA**

Ahmadiyyah, kwa malengo ya kipropaganda, hudai kuwa wao wanawahesabu Ahli Sunna Wal-Jamaah kuwa ni Waislamu na wamo ndani ya wigo wa Uislamu. Kwa upande mwingine, Waislamu wanakubaliana kwa pamoja kuwa kikundi cha Ahmadiyya kiko nje ya wigo wa Uislamu.

Imani zao {Aqida} ni za upotevu na uzushi; hatufumbi kitu kuhusiana na ukweli huu. Hili si dhehebu la Uislamu; halihusiani chochote na Uislamu. Tumebainisha katika matoleo yaliyopita jinsi wanavyoamini kwelikweli namna kila mtu aliye nje ya Ahmadiya anavyohesabika kuwa “si Muislamu” na “muumini wa Shetani”.

Hiki ni kipengele cha kawaida cha jumuiyya. Katika toleo la karibuni la *Alfzal Rabwah(14/10/11, Uk..3),* Mirza Masroor, kiongozi wa kikundi amesema kuwa ni “dhambi” kwa wanawake wa Ahmadiyya kuolewa na wanaume wa Kiislamu.

Huu ni uthibitisho mwingine tena wa kuachana kwao na Uislamu, kwa sababu hawafuati Uislamu. Ahmadiyyah ni dini mpya, si Uislamu.

**AL-MASIH ISA IBN MARYAM**

Ujio wa pili wa Masihi, Yesu mwana wa Maryam {AS}, ni moja ya alama kuu za Siku ya Kiama. Mtume Mtukufu Muhammad {Rehema na Amani zimshukie} amesema “…kwa hakika, mwana wa Maryam karibuni atashuka miongoni mwenu” *(SahihBukhari, Juz.4 #657)* na *“...mumuonapo, mtambueni: ni mtu wa kimo cha wastani, mwekundu wa rangi, akiwa amevaa maguo mawili ya njanoya kukoza, akionekana kama vile matone yanamdondokea kutoka kichwani mwake japo hayatakuwa ya kulowesha…Atamsambaratisha masihi dajjal na ataishi duniani kwa miaka arobaini na kisha atakufa.” (Abu Dawud, B37 #4310)*

Qur’an Tukufu pia inasema, “Na hakuna yeyote katika watu waliopewa Kitabu {Mayahudi na Manasara} ila humwamini {Nabii Isa kwa hakika yake} kabla ya kifo cha kila mmoja katika hao.” {4:159}. Ibn Abbas {RA} anasema, “…aya hii ni uthibitisho kuwa Yesu {AS}, mwana wa Maryam, atatokea…Watu wote wa Kitabu watamwamini kabla ya kifo chake.” *(Al-Hakim,Al-Mustadrak, 2:309).*

Kinyume kabisa na wazushi wanaojiita Masihi, Mtume {Rehema na Amani zimshukie} amesema “…Kwa hakika mwana wa Maryam atatamka Talbiya kwa ajili ya Hijja au kwa ajili ya Umra au kwa ajili ya vyote viwili katika bonde la Rauha” *(Sahih Muslim, B7, #2877) ambalo liko umbali wa maili thelathini na sita kutoka Madina, Arabuni.*

Kuna sababu kwa nini Wazushi kama Mirza Ghulam Ahmad kamwe hawakutimiza masharti haya. Ni wazushi tu.

**HADITH YA MWEZI**

Tafadhali tembelea tovuti zifuatazo kwa habari zaidi kuhusu fitna ya Ahmadiyya: Kama ungependa kupata vipeperushi hivi kila mwezi kwa baruapepe au kama una maswali yoyote, tafadhali wasiliana na:

ahmadi.flyer@gmail.com

**HABARI ZAIDI**

cultgirlconfessions.blogspot.com

www.alhafeez.org/rashid

www.secondhandislam.co.uk

www.thecult.info

**MASIHI WA MWISHO**

Mirza Ghulam Ahmad, miongoni mwa madai yake mengi, alisema kuwa baada ya kutumwa kwa ile inayodaiwa hali ya kuwa sawasawa na Isa Ibn Maryam {AS},eti katimiza bishara ya Mtume Mtukufu Muhammad {Rehema na Amani zimshukie} na eti yeye ndiye Masihi wa Mwisho, akisema “…punde nikiachana na maisha haya, hakuna Masihi atakayetokea baada yangu hadi Siku ya Hesabu.” *(RK, Juz.18, Uk.73).*

Kama ilivyobainishwa katika matoleo ya nyuma, alikuwa ni mtu aliyechanganyikiwa na kujikanyagakanyaga. Hali ni hiyo hiyo pale alipodai “…si mmoja bali zaidi ya akina Masihi elfu kumi wanaweza kuja.” *(RK, JUZ.3, Uk.251).*

Pia alijaribu kufafanua jinsi alivyotimiza Hadith za Mtume {Rehema na Amani zimshukie} kuhusiana na ujio wa pili wa Ibn Maryam {AS}. Mathalani, Mtume {Rehema na Amani zimshukie} katufahamisha kuwa Sayidina Isa {AS} akishuka na kurudi duniani karibu na muda wa mwisho, atakuwa akivaa maguo mawili ya njano ya kukoza.” *(Abu Dawud, B37 #4310)*

Mirza Ghulam anadai kulitimiza hilo kwa kudai kuwa *eti mapande mawili ya njano…yanamaanisha magonjwa mawili ambayo yanahusiana na viungo viwili vya mwili” na kwa kuwa mimi naumwa kichwa na…haja ya mara kwa mara kukojoa” (RK, Juz.22, Uk.319/20)* bishara inabaki kutimia.

Hivyo, kwa mujibu wa tafsiri hiyo ya kipuuzi ya Ahmadiyya, yule mwenye kisukari na anayeumwa kichwa hutimiza sehemu hii ya bishara. Hivi ndivyo Mirza Ghulam Ahmad alivyojaribu kubabatiza visa juu ya maisha yake ya kuhuzunisha, kiasi kwamba akaongeza sifa zake binafsi na bado akashindwa kutimiza vigezo. Kwa mfano, Mtume {Rehema na Amani zimshukie} katufahamisha kuwa Isa {AS} atashukia “…kwenye mnara mweupe upande wa mashariki wa Damascus.” *(Muslim, B41 #7015)*

Eti Mirza Ghulam anadai kuwa hii inaashiria kuwa atasafiri hadi Damascus kutoka nchi za mashariki ambazo zinahusiana na India.” *(RK, Juz.7, Uk.225).* Lakini yeye hakupata kuondoka India maisha yake yote.. Hakuwa Masihi bali alikuwa chauongo.

**YALASH**

Mtume Mtukufu Muhammad {Rehema na Amani zimshukie} amesema kuwa “Mwenyezi Mungui ana Majina Tisini na Tisa yaani Mia toa moja, na yeyote anaeyajua atakwenda Peponi.” *(Sahih Muslim, Juz.3,B50, #894)*. Eti Mirza Ghulam Ahmad anadai kuwa *“Yalash ndilo jina la Mungu Mwenyewe. Hili ni jina jipya lililofunuliwa ambalo halikutwi kwa muundo huu katika Qur’an au hadith au kamusi yoyote ile.”(Tadhkirah,*

*Uk.484).*

Katika Uislamu, Mungu ni Allah. Katika Jumuiya ya Ahmadiyya, Mungu ni Yalash, jina ambalo halina uhusiano na Uislamu.

Mtume Mtukufu Muhammad {Rehema na Amani zimshukie} amesema, “Laiti kungelikuwa na Nabii baada yangu basi angelikuwa Umar Ibn Khattab.” (Sunan Tirmidhi, Hadith#3272)

*...*